Astraxanda tuyalar uyuri bolalar ketayotgan mashinani bosib-yanchib o‘tdi (video)

Rossiyaning Astraxan viloyatida tuyalar podasi yo‘lidan chiqib qolgan avtomobilni toptab o‘tib ketdi. Toyota Auris haydovchisi jonivorlarni signal ovozi yordamida to‘zg‘itib yuborishga harakat qildi, bunga javoban tuyalar mashinani bosib-yanchib tashladi, deb xabar beradi “Vesti.ru”.

Kecha, 7-iyun kuni 37 yoshli haydovchi “Bolshaya Seitovka–Vatajnoye–Qozog‘iston Respublikasi chegarasi” yo‘lidan ketayotgan edi. Janay qishlog‘i yaqinida tuyalar uyurini ko‘rgan erkak mashinani to‘xtatib, ularni signal yordamida yo‘l chetiga chiqarishga urindi. Bunga javoban jonivorlar mashinaning ustiga sakray boshladi.
Tuyalar mashinaning old oynasini sindirib, kuzovini pachoqlab yubordi. Hayvonlar hujumi videoregistrator kamerasida qayd qilindi.
Erkak oilasini Astraxandan Penzaga olib ketayotgandi. Mashina ichida bolalar ham bor edi. Ulardan hech biriga ziyon yetmadi.